รัฐบาลไทย-ข่าวทำเนียบรัฐบาล-กระทรวงเกษตรฯ มั่นใจ ทั่วประเทศมีน้ำใช้อุปโภคบริโภคเพียงพอในช่วงฤดูแล้ง (ก.พ. – เม.ย.60)
วันพฤหัสบดีที่ 23 กุมภาพันธ์ 2560
กระทรวงเกษตรฯ มั่นใจ ทั่วประเทศมีน้ําใช้อุปโภคบริโภคเพียงพอในช่วงฤดูแล้ง (ก.พ. – เม.ย.60)
กระทรวงเกษตรฯ มั่นใจ ทั่วประเทศมีน้ําใช้อุปโภคบริโภคเพียงพอในช่วงฤดูแล้ง (ก.พ. – เม.ย.60)
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงสถานการณ์น้ําใช้การได้ใน 34 เขื่อนหลัก พบว่า มีน้ําใช้การได้ 21,781 ล้าน ลบ.ม. มากกว่าปีที่แล้ว 8,356 ล้าน ลบ.ม. (ปีที่แล้ว ณ วันเดียวกัน มีน้ําใช้การได้ 13,425 ล้าน ลบ.ม) ขณะที่ปริมาณน้ําใช้การใน 4 เขื่อนหลักลุ่มเจ้าพระยา ณ ปัจจุบัน ( 21 ก.พ. 60) มีน้ําใช้การได้ 7,211 ล้าน ลบ.ม. มากกว่าปีที่แล้ว 4,110 ล้าน ลบ.ม. (ปีที่แล้ว ณ วันเดียวกัน มีน้ําใช้การได้ 3,101 ล้าน ลบ.ม.) นอกจากนี้ ช่วงฤดูแล้งในระหว่างเดือน ก.พ. – เม.ย. 60 กรมชลประทานได้มีการทําวิเคราะห์โดยการทําสมดุลน้ําร่วมกับหน่วยงานต่าง ๆ ได้แก่ GISTDA กรมอุตุนิยมวิทยา กรมทรัพยากรน้ํา และสถาบันสารสนเทศทรัพยากรน้ําและการเกษตร (องค์การมหาชน) ซึ่งสัปดาห์ที่ผ่านมา ได้สั่งการให้ตรวจสอบสถานการณ์น้ําในแต่ละพื้นที่ทั่วประเทศที่มีความสุ่มเสี่ยง พบว่า ในระดับอําเภอมีปริมาณน้ําที่ใช้อุปโภคบริโภคและรักษาระบบนิเวศเพียงพอ ไม่มีอําเภอที่ขาดน้ํา และคาดว่าจะเพียงพอในช่วงฤดูแล้ง ก.พ. – เม.ย. 60 อย่างไรก็ตาม อําเภอที่คาดว่าจะขาดน้ําเพื่อการเกษตร ในช่วง ก.พ. – เม.ย. 60 มี 105 อําเภอ รวม 34 จังหวัด (จากทั้งหมด 887 อําเภอในประเทศไทย) โดยอยู่นอกเขตชลประทานซึ่งมีพื้นที่ที่ใกล้วิกฤติและเฝ้าระวัง (เมื่อเทียบกับปีที่แล้ว มี 152 อําเภอ 42 จังหวัด)
“กระทรวงเกษตรและสหกรณ์ โดยกรมชลประทานได้วางแผนการดําเนินงานตามยุทธศาสตร์บริหารจัดการน้ําอย่างต่อเนื่อง อย่างไรก็ตาม ด้วยสภาวะที่ผ่านมาเกิดปัญหาภัยพิบัติเพิ่มเติมในภาคใต้ และฝนตกหนักทุกภาค ขณะนี้จึงวางแนวทางเอาไว้โดยกําลังพิจารณาใหม่ว่า ในแผนระยะ 5 ปี คือ 25610 – 2564 อาจต้องมีการปรับเลื่อนแผนงาน คือ ในปี 2560 – 2561 อาจต้องเลื่อนแผนงานในปี 2562 – 2563 มาดําเนินการด้วย และให้กรมชลประทานทบทวนแผนเดิมเพื่อแก้ปัญหาต่อไป” พลเอกฉัตรชัย กล่าว
ด้านนายทองเปลว กองจันทร์ รองอธิบดีกรมชลประทาน กล่าวเพิ่มเติมว่า สําหรับแผนในการขับเคลื่อนการบริหารจัดการน้ํา หลังวันที่ 22 พ.ค. 2557 – ปัจจุบัน ประกอบด้วย แผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ แผนยุทธศาสตร์เกษตรและสหกรณ์ 5 และ 20 ปี แผนยุทธศาสตร์การบริหารจัดการทรัพยากรน้ํา ปี 58 - 69 (แผน 20 ปีอยู่ระหว่างการปรับปรุง) และแผนยุทธศาสตร์กรมชลประทาน 5 ปี (ปี 60 - 64) นอกจากนี้ ในการขับเคลื่อนการบริหารจัดการน้ํามีความเป็นรูปธรรมและชัดเจนมากยิ่งขึ้น เป็นผลมาจากแผนยุทธศาสตร์การบริหารจัดการทรัพยากรน้ํา 6 ข้อ ได้แก่ 1. การจัดการน้ําอุปโภค 2. สร้างความมั่นคงน้ําภาคการผลิต (เกษตร/อุตสาหกรรม) 3. การจัดการน้ําท่วมและอุทกภัย 4. การจัดการคุณภาพน้ํา น้ําเสีย/น้ําเค็ม 5. การอนุรักษ์ฟื้นฟูป่าต้นน้ําและป้องกันการพังทลายดิน และ 6. การบริหารจัดการ ซึ่งจากแผนยุทธศาสตร์การบริหารจัดการทรัพยากรน้ําจะเกี่ยวข้องกับ 13 กิจกรรม คือ 1. การสร้างอ่างเก็บน้ํา 2. ฟื้นฟูอ่างเก็บน้ํา, แหล่งน้ําเดิม (หน่วยงานอื่น) 3. ขุดลอกลําน้ํา (หน่วยงานอื่น) 4. ฝาย 5. แก้มลิง 6. ระบบส่งน้ําชลประทาน 7. ระบบระบายน้ํา 8. ประตูระบายน้ํา 9. สถานีสูบน้ํา 10. โครงการปรับปรุง 11. เพิ่มประสิทธิภาพการบริหารจัดการน้ํา 12. โครงการศึกษาสํารวจออกแบบ และ 13. ระบบผันน้ํา
สําหรับผลการดําเนินงานรายภาคว่า ในช่วงปี 2445 – 2557 มีปริมาณน้ําเก็บกักรวม 79,677.43 ล้าน ลบ.ม. และก่อน 22 พ.ค. 2557 (2555 - 2557) มีปริมาณน้ําเก็บกักรวม 284.47 ล้าน ลบ.ม. ส่วนหลัง 22 พ.ค.2557 – ปัจจุบัน มีปริมาณน้ําเก็บกักรวม 1,613.33 ล้าน ลบ.ม. ซึ่งเป็นผลมาจากการขับเคลื่อนอย่างเป็นรูปธรรมจากแผนยุทธศาสตร์การบริหารจัดการทรัพยากรน้ํา และในปี 2560 มีปริมาณน้ําเก็บกักรวม 419.87 ล้าน ลบ.ม.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai